CPF ระยะสั้นงบเด่น – ระยะยาว Thailand 4.0 หนุน แนะซื้อ เป้า 32 บ.
CPF ระยะสั้นงบเด่น - ระยะยาว Thailand 4.0 หนุน แนะซื้อ เป้า 32 บ.
1 พ.ย. 2560

บล.เอเซีย พลัส ระบุในบทวิเคราะห์วันนี้ (1 พ.ย.) เลือก บริษัท เจริญโภคภัณฑ์อาหาร จำกัด (มหาชน) หรือ CPF เป็น top pick คาดกำไรสุทธิงวด ไตรมาส 3/60 เท่ากับ 4.86 พันล้านบาท เติบโต 18.6% เทียบไตรมาสก่อนหน้า (แต่ลดลง 7.0% เทียบช่วงเดียวกันของปีก่อน) ขณะที่คาดกำไรจากการดำเนินงานงวด ไตรมาส 3/60 จะเพิ่มขึ้นถึง 77.8% เทียบไตรมาสก่อนหน้า มาอยู่ที่ 2.72 พันล้านบาท มีปัจจัยสนับสนุนจากช่วง high season ของการส่งออกกุ้งและไก่ นอกจากนี้ยังเห็นธุรกิจสุกรในเวียดนามฟื้นตัวชัดเจนจากงวด 2Q60 จากการที่ผู้เลี้ยงรายย่อยลดการเลี้ยงสุกรลง และจีนทยอยเปิดด่านให้นำเข้าสุกรตามชายแดนได้บ้างแล้ว
คาดการณ์กำไรสุทธิปี 2560-61 จะเติบโต 9.5% เทียบช่วงเดียวกันของปีก่อน และ 19.3% เทียบช่วงเดียวกันของปีก่อน ขณะที่คาดการณ์กำไรจากการดำเนินงานปี 2560 จะอ่อนตัวลง 20.5% เทียบช่วงเดียวกันของปีก่อน แต่จะพลิกกลับมาเติบโต 33.5% เทียบช่วงเดียวกันของปีก่อน จากธุรกิจไก่และกุ้งเติบโตต่อเนื่อง
ส่วนธุรกิจในเวียดนามฟื้นตัวชัดเจน จากปัญหาหมูล้นตลาดในปี 2560 รวมไปถึงธุรกิจในอินเดีย ตุรกีและรัสเซียเติบโตดีขึ้น นอกจากนี้ CPF ยังมุ่งเน้นวิจัยและพัฒนาด้านอาหารสำเร็จรูปมากขึ้น เพื่อให้สอดคล้องกับนโยบายของรัฐบาล “Thailand 4.0” ได้แก่ การเพิ่มมูลค่าสินค้าเกษตรให้สูงขึ้น
โดย CPF จะเน้นสินค้าประเภทอาหารและเครื่องดื่มเพื่อสุขภาพ อาหารสำหรับทุกเพศทุกวัย ได้แก่ อาหารคนสูงอายุ และอาหารเหลวสำหรับคนป่วย เป็นต้น ซึ่งเป็นตลาดที่มีศักยภาพการเติบโตสูงในอนาคต
สำหรับราคาหุ้น CPF จากช่วงต้นปี 2560 จนถึงปัจจุบันปรับลดลง 11.86% ซึ่งส่วนหนึ่งเป็นการสะท้อนภาพผลประกอบการงวด 1H60 ที่ชะลอตัวไปแล้ว ดังนั้นจากทิศทางของผลประกอบการที่ดีขึ้นเชื่อว่าราคาหุ้นก็น่าจะตอบสนองในเชิงบวก โดยที่ราคาปัจจุบันมี Upside 23% ([email protected] FV’[email protected]) 